CELEX: 32011D0463
Language: sk
Date: 2011-07-25 00:00:00
Title: 2011/463/EÚ: Vykonávacie rozhodnutie Komisie z  25. júla 2011 , ktoré sa týka vyrovnania účtov s výdavkami financovanými v rámci špeciálneho prístupového programu pre poľnohospodárstvo a rozvoj vidieka (Sapard) za rozpočtový rok 2008, ktoré predložilo Bulharsko a Rumunsko [oznámené pod číslom K(2011) 5183]

26.7.2011   
            
            
               SK
            
            
               Úradný vestník Európskej únie
            
            
               L 194/36
            
         VYKONÁVACIE ROZHODNUTIE KOMISIE
   z 25. júla 2011,
   ktoré sa týka vyrovnania účtov s výdavkami financovanými v rámci špeciálneho prístupového programu pre poľnohospodárstvo a rozvoj vidieka (Sapard) za rozpočtový rok 2008, ktoré predložilo Bulharsko a Rumunsko
   [oznámené pod číslom K(2011) 5183]
   (Iba bulharské a rumunské znenie je autentické)
   (2011/463/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1268/1999 z 21. júna 1999 o podpore Spoločenstva na predvstupové opatrenia pre rozvoj poľnohospodárstva a vidieka v kandidátskych krajinách strednej a východnej Európy v predvstupovom období (1),
   so zreteľom na nariadenie Komisie (ES) č. 2222/2000 zo 7. júna 2000, ktoré ustanovuje finančné pravidlá pre uplatňovanie nariadenia Rady (ES) č. 1268/1999 o podpore Spoločenstva na predvstupové opatrenia pre poľnohospodárstvo a rozvoj vidieka v kandidátskych krajinách strednej a východnej Európy v predvstupovom období (2), a najmä na jeho článok 13,
   so zreteľom na viacročnú finančnú dohodu uzavretú s Bulharskom 18. decembra 2000, a najmä na jej prílohu oddiel A článok 11,
   so zreteľom na viacročnú finančnú dohodu uzavretú s Rumunskom 2. februára 2001, a najmä na jej prílohu oddiel A článok 11,
   so zreteľom na nariadenie Komisie (ES) č. 248/2007 z 8. marca 2007 o opatreniach týkajúcich sa viacročných finančných dohôd a ročných finančných dohôd uzatvorených v rámci programu Sapard a v rámci prechodu z programu Sapard na program rozvoja vidieka (3), v spojení s viacročnými finančnými dohodami uvedenými v bode 1 prílohy II k uvedenému nariadeniu, a najmä s článkom 11 oddielu A prílohy k uvedeným dohodám,
   po porade s Výborom pre poľnohospodárske fondy,
   keďže:
   
               (1)
            
            
               Komisia konajúc v mene Európskej únie uzatvorila s Bulharskom a Rumunskom viacročné finančné dohody (ďalej len „VFD“), ktorými sa stanovuje technický, právny a administratívny rámec na vykonávanie špeciálneho prístupového programu pre poľnohospodárstvo a rozvoj vidieka (Sapard).
            
         
               (2)
            
            
               V článku 11 oddiele A prílohy k VFD sa ustanovuje, že Komisia príjme rozhodnutie o vyrovnaní účtov. Toto ustanovenie sa na základe nariadenia (ES) č. 248/2007 naďalej uplatňuje na Bulharsko a Rumunsko.
            
         
               (3)
            
            
               Časové lehoty udelené prijímajúcim krajinám na predloženie požadovaných dokumentov Komisii uplynuli.
            
         
               (4)
            
            
               V prípade Bulharska z dôvodu neskorého predloženia ročnej závierky v súlade s článkom 5 ods. 2 VFD a jej následného nepotvrdenia národným povoľujúcim úradníkom z dôvodu výrazných nedostatkov zistených v mechanizmoch kontroly verejných opatrení a ešte stále čakajúc na dodatočnú prácu od certifikačného orgánu a v prípade Rumunska z dôvodu prekročenia lehoty na predloženie ročnej závierky a čakajúc na preskúmanie doplňujúcich informácií, ktoré sa od tejto krajiny vyžiadali, Komisia vo svojom rozhodnutí K(2009) 7496 z 30. septembra 2009 rozhodla o nevyrovnaní účtov agentúr Sapard nachádzajúcich sa na území Bulharska a Rumunska, ktoré sa týkajú výdavkov uskutočnených za účtovné obdobie 2008.
            
         
               (5)
            
            
               Bulharsko a Rumunsko medzičasom predložili očakávané informácie, vďaka čomu Komisia získala väčšie záruky. Na základe dodatočne vykonaných kontrol Komisia môže prijať rozhodnutie o úplnosti, presnosti a správnosti účtov, ktoré jej predložili orgány Sapard v Bulharsku a Rumunsku.
            
         
               (6)
            
            
               Toto rozhodnutie sa prijíma na základe účtovných informácií. Nie je ním dotknutá možnosť Komisie rozhodnúť o následnom vylúčení výdavkov, ktoré nevznikli v súlade s nariadením (ES) č. 2222/2000, z financovania EÚ,
            
         PRIJALA TOTO ROZHODNUTIE:
   Článok 1
   Týmto sa vyrovnávajú účty agentúr Sapard, ktoré sa nachádzajú na území Bulharska a Rumunska, ktoré sa týkajú výdavkov financovaných zo všeobecného rozpočtu Európskej únie v roku 2008.
   Článok 2
   Výdavky a finančné prostriedky od EÚ na účtovné obdobie 2008, ako sa uvádzajú k 31. decembru 2008, a aktíva, ktoré mali tieto prijímajúce krajiny v držbe v mene EÚ k 31. decembru 2008, ktoré sa majú týmto rozhodnutím zúčtovať, sa ustanovujú v prílohe.
   Článok 3
   Toto rozhodnutie je určené Bulharskej republike a Rumunsku.
   
      V Bruseli 25. júla 2011
      
         
            Za Komisiu
         
         Dacian CIOLOŞ
         
            člen Komisie
         
      
   
   
      (1)  Ú. v. ES L 161, 26.6.1999, s. 87.
   
      (2)  Ú. v. ES L 253, 7.10.2000, s. 5.
   
      (3)  Ú. v. EÚ L 69, 9.3.2007, s. 5.
   
      PRÍLOHA
      
         Výdavky a finančné prostriedky z EÚ na účtovné obdobie 2008 (všetky sumy v EUR), ako sa uvádzajú k 31. decembru 2008
      
      
                  Prijímajúca krajina
               
               
                  Vyhlásenie D2
                  Príspevok EÚ
                  Účtovné obdobie 2008
               
               
                  Príspevok EÚ vyrovnaný týmto rozhodnutím
               
               
                  Príspevok EÚ vylúčený týmto rozhodnutím
               
               
                  Spolu b + c
               
               
                  Úpravy
               
               
                  Finančné prostriedky získané z EÚ (D1) (1)
                  
               
               
                  Rozdiel, ktorý sa má vymôcť alebo vyplatiť
                  Účtovné obdobie 2008 (4)
                  
               
            
                   
               
               
                  a
               
               
                  b
               
               
                  c
               
               
                  d
               
               
                  e
               
               
                  f
               
               
                  g = d – e – f
               
            
                  Bulharsko
               
               
                  37 922 598,86
               
               
                  37 922 598,86
               
               
                  0,00
               
               
                  37 922 598,86
               
               
                  –41 835,28 (2)
                  
               
               
                  37 964 434,08
               
               
                  0,06
               
            
                  Rumunsko
               
               
                  187 238 127,96
               
               
                  187 238 127,96
               
               
                  0,00
               
               
                  187 238 127,96
               
               
                  1 052 775,38 (3)
                  
               
               
                  186 185 352,56
               
               
                  0,02
               
            
         
      
         Aktíva, ktoré mali prijímajúce krajiny v držbe v mene EÚ k 31. decembru 2008
      
      
                  Prijímajúca krajina
               
               
                  Účet v EUR zostatok vyrovnaný týmto rozhodnutím
               
               
                  Účet v EUR zostatok vylúčený týmto rozhodnutím
               
               
                  DLŽNÍCI zostatok vyrovnaný týmto rozhodnutím (5)
                  
               
               
                  DLŽNÍCI zostatok vylúčený týmto rozhodnutím
               
            
                   
               
               
                  h
               
               
                   
               
               
                  i
               
               
                   
               
            
                  Bulharsko
               
               
                  6 444,77
               
               
                  0,00
               
               
                  13 010 656,38
               
               
                  0,00
               
            
                  Rumunsko
               
               
                  1 435 029,16
               
               
                  0,00
               
               
                  4 532 369,26
               
               
                  0,00
               
            
         (1)  Úhrada výdavkov nahlásených v roku 2008, ktorú EK vykonala v priebehu rokov 2008 a 2009.
      
         (2)  Výdavky odpočítané na podnet bulharského národného povoľujúceho úradníka z vyhlásenia D2 na rok 2008 a vyhlásenia D1 38 na rok 2009. Zodpovedajú projektu, ktorým sa zaoberal OLAF a v prípade ktorého bola v apríli 2009 zistená nezrovnalosť.
      
         (3)  Suma 1 052 775,38 EUR sa skladá z 1 049 233,75 EUR úprav, ktoré EK vykonala v prípade neoprávnených výdavkov, ktoré rumunské orgány nahlásili (D1 37), potom, ako sa v rámci plnenia akčného plánu opätovne preverili, a 3 541,63 EUR opráv, ktoré vykonali rumunské orgány prostredníctvom vyhlásení D1 v roku 2008 (D1 34 a D1 35).
      
         (4)  Tieto rozdiely sú výsledkom zaokrúhľovania.
      
         (5)  V sumách sa nezohľadňujú úroky, ktoré na dlhoch vznikli.